Diari Oficial de la Generalitat Valenciana


Sumari del DOGV 5910, del 10-12-2008 (2008/14335)

RESOLUCIÓ de 8 de gener de 2008, de la Direcció General per al Canvi Climàtic, per la qual s'atorga a l'empresa Reciclados Palancia Belcaire, SL l'autorització ambiental integrada per al projecte de gestió de residus urbans de l'àrea de gestió 2 de les zones III i VIII del Pla zonal al terme municipal d'Algimia de Alfara.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5910

Data del DOGV
:   10-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14370


Data del document
:   08-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * gestió de residus
    * empresa privada

RESOLUCIÓ de 8 de gener de 2008, de la Direcció General per al Canvi Climàtic, per la qual s'atorga a l'empresa Reciclados Palancia Belcaire, SL l'autorització ambiental integrada per al projecte de gestió de residus urbans de l'àrea de gestió 2 de les zones III i VIII del Pla zonal al terme municipal d'Algimia de Alfara. [2008/14566]  
Vistos els documents que es troben en l'expedient 018/06 IPPC, instruït a instàncies de l'empresa Reciclados Palancia Belcaire, SL a fi d'obtenir l'autorització ambiental integrada per al projecte de gestió de residus urbans de l'àrea de gestió 2 de les zones III i VIII del Pla zonal per a l'obtenció de l'autorització ambiental integrada, s'emet aquesta resolució de conformitat amb els següents  
Antecedents de fet  
Primer. Amb data 17 de febrer de 2006, Francisco Javier Sebastiá Aguilar, en representació de l'empresa Reciclados Palancia Belcaire, SL amb CIF B-12676326, presenta en la Conselleria de Territori i Habitatge una sol·licitud d'autorització ambiental integrada per a l'abocador controlat de residus urbans corresponent al projecte de gestió de residus urbans de l'àrea de gestió 2 de les zones III i VIII del Pla zonal, a Algimia de Alfara (València) i que es detalla en l'annex I.  
A la sol·licitud s'adjunta l'informe urbanístic de l'Ajuntament d'Algimia de Alfara de data 27 de juny de 2005.   
Segon. Amb data 3 de maig de 2006 s'amplia la sol·licitud d'autorització ambiental integrada a les instal·lacions de valoració corresponents al projecte de gestió de residus urbans de l'àrea de gestió 2 de les zones III i VIII del Pla zonal i que es detallen també en l'annex I d'aquesta resolució.  
Tercer. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Quart. Amb data 23 d'agost de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5330).  
Durant aquest període no es presenten al·legacions al projecte ni a la Conselleria de Territori i Habitatge ni a l'Ajuntament d'Algimia de Alfara. En l'expedient consta el certificat de la informació pública.  
Cinqué. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb dates 21 de novembre de 2006 i 23 d'agost de 2007, es reben informes de la Confederació Hidrogràfica del Xúquer, en els qual es requereix documentació complementària.  
Posteriorment, amb 23 d'octubre de 2007 la Confederació Hidrogràfica del Xúquer emet un informe en què es considera suficient la documentació presentada per a continuar els tràmits de l'autorització ambiental integrada, per justificar adequadament la inexistència d'abocaments.  
Seté. Amb data 16 de desembre de 2007, és emesa la declaració d'impacte ambiental per part de la directora general de Gestió del Medi Natural, en la qual s'estima favorable, només a l'efecte ambiental i sense perjudici de l'obtenció prèvia de les autoritzacions sectorials que se li apliquen, el Complex de valoració i eliminació de residus sòlids urbans, situat a la partida del Murteral, promogut per l'empresa Reciclados Palancia Belcaire, SL, sempre que l'activitat s'exercisca de conformitat amb les mesures proposades en la documentació tramitada i les condicions establides en la declaració d'impacte ambiental com també amb les modificacions introduïdes per aquestes.  
Així mateix, s'han incorporat a l'expedient els informes del Servei de Protecció de l'Ambient Atmosfèric i del Servei de Residus Urbans.  
Vuité. Amb data 18 de desembre de 2007 es realitza el tràmit d'audiència a l'interessat, que sol·licita, de manera transitòria, l'emmagatzemament de residus urbans sense tractar a la planta durant el termini màxim d'un any.  
Nové. Amb data 18 de desembre de 2007 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 018/06 IPPC de sol·licitud d'autorització ambiental integrada, promogut per Reciclados Palancia Belcaire, SL.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 5.4 de l'annex I de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Tercer. El Reial decret 1481/2001, de 27 de desembre, pel qual es regula l'eliminació de residus per mitjà de depòsit en abocador, estableix el marc jurídic i tècnic de les esmentades activitats d'eliminació.  
D'altra banda, els articles 9 i 10 del Reial decret 1481/2001 estableixen, respectivament, les condicions d'atorgament i el contingut de les autoritzacions de nous abocadors.  
Quart. La decisió del Consell de 19 de desembre de 2002 estableix els criteris i procediments d'admissió de residus als abocadors, d'acord amb l'article 16 i l'annex II de la Directiva 1999/31/CE, com també la classificació dels abocadors.  
Cinqué. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
Vist el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer. Concedir a Reciclados Palancia Belcaire, SL l'autorització ambiental integrada per a la valoració de residus tipus R3, R4 i R5 i l'eliminació per mitjà de depòsit tipus D5 en abocador per a residus no perillosos classe B3 en l'area de gestió 2 de les zones III i VIII del Pla zonal, a Algimia de Alfara (València), referent al Projecte bàsic d'autorització ambiental integrada de gestió de residus urbans de les zones III i VIII, àrea de gestió 2, de dates 1 de febrer de 2006 i 20 d'abril de 2006, subscrits pel Sr. Francisco J. Vea Folch, la qual queda inscrita en el Registre General d'Instal·lacions IPPC de la Comunitat Valenciana amb el número 112-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
Núm. de focus Descripció  
F-1 Torxa del sistema de desgasificació Abocador  
F-2 Caldera del sistema de depuració de lixiviats   
\* \* \* \* \*  
Nº FOCO DESCRIPCIÓN  
F-1 Antorcha del sistema de desgasificación Vertedero  
F-2 Caldera del sistema de depuración de lixiviadosEls focus d'emissió canalitzada a l'atmosfera de les instal·lacions són els següents:  
Els valors límit d'emissió a complir en els focus canalitzats seran els següents:   
Contaminants Límits d'emissió  
PST 30 mg/Nm³  
NOX (expressats com a NO2) 200 mg/Nm³  
SO2 1.000 mg/Nm³  
CO 625 mg/Nm³  
HCl 10 mg/Nm³  
HF 10 mg/Nm³  
H2S 10 mg/Nm³  
COT 50 mgC/Nm³  
Per a la totalitat de focus, les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 5%.  
El contingut d'hidrocarburs halogenats (AOX) en el biogàs serà inferior a 150 mg/m³ per a prevenir la formació de dioxines.  
1.2. Control d'emissions atmosfèriques  
1.2.1. Condicions generals de la planta  
a) En el moment de la posada en marxa de les instal·lacions i inici de l'activitat:  
S'haurà de realitzar un control inicial de caràcter mediambiental que garantisca l'adequació de les instal·lacions i l'activitat als requeriments legals aplicables i, específicament, als fixats en l'autorització ambiental integrada.  
b) Cada quatre anys s'haurà de realitzar un control periòdic que garantisca la seua adequació permanent als punts assenyalats en l'apartat anterior.  
Els controls hauran de ser realitzats per una entitat col·laboradora en matèria de qualitat ambiental.  
Seran objecte tant del control inicial com dels controls periòdics totes les determinacions fixades en l'autorització ambiental integrada.  
1.2.2. Condicions específiques de control  
a) Període de proves:  
S'estableix un període de prova d'un any, durant el qual es realitzarà un control especial dels contaminants i focus que s'indiquen a continuació, a fi de determinar la contaminació en les condicions més desfavorables de funcionament de la instal·lació.  
Els controls coincidiran amb les diferents estacions climatològiques de l'any:  
Control de la concentració d'AOX en el biogàs amb periodicitat trimestral.  
Torxa:  
Partícules, NOx, SO2, CO i els paràmetres associats: cabal, humitat, temperatura i percentatge d'oxigen, amb periodicitat quinzenal.  
HCl, HF, H2S i VOC amb periodicitat trimestral.  
Caldera de biomassa:  
Partícules, NOx, SO2, CO i els paràmetres associats: cabal, humitat, temperatura i percentatge d'oxigen, amb periodicitat quinzenal.  
Control de temps de funcionament de la torxa de biogàs. Es comunicarà trimestralment a la Direcció General per al Canvi Climàtic.  
Al final del període de proves, i coincidint amb l'últim control d'aquesta fase, es determinarà l'emissió de dioxines en un de la torxa a fi de comprovar que la seua emissió és inferior a 0,1 ng/Nm³.  
Si durant aquest període es determina que les concentracions mesurades per a un determinat contaminant són inferiors al límit de detecció del mètode emprat, aquest quedarà exempt de ser mesurat en els controls establits en la resta de períodes de prova.  
b) Durant els dos anys següents al període de proves:  
S'hauran d'efectuar controls, coincidint amb les diferents estacions climatològiques de l'any, de:  
Control de la concentració d'AOX en el biogàs.  
Torxa:   
Partícules, NOx, SO2, CO i els paràmetres associats: cabal, humitat, temperatura i percentatge d'oxigen, amb periodicitat quinzenal.  
HCl, HF, H2S i VOC amb periodicitat trimestral. No serà necessària la mesura dels contaminants per als quals al llarg del període de proves s'haja determinat concentracions inferiors als límits de detecció.  
Caldera de biomassa:  
Partícules, NOx, SO2, CO i els paràmetres associats: cabal, humitat, temperatura i percentatge d'oxigen, amb periodicitat quinzenal.  
Control de temps de funcionament de la torxa de biogàs. Es comunicarà trimestralment a la Direcció General per al Canvi Climàtic.  
c) A partir del tercer any:  
S'haurà d'efectuar el control dels contaminants atmosfèrics amb periodicitat anual i per a tots els focus.  
Quant al control de gasos en abocador, s'indica en l'apartat 6.2, junt amb la resta de procediments de control i vigilància de l'abocador.  
A més, s'hauran de complir les prescripcions següents:  
Les unitats de combustió de la caldera de biomassa hauran de disposar d'un sistema d'ignició automàtica i alarma i s'haurà d'aconseguir una temperatura almenys de 850ºC durant 2 segons. S'ha de disposar d'un sistema de control continu o periòdic del contingut de O2 i de CH4 per a detectar mescles explosives i poder actuar amb antelació.  
La torxa de la planta disposarà d'un cabalímetre de rang variable i registre continu com a sistema de control a fi de conéixer en tot moment els cabals de gasos que s'envien a la torxa i per a determinar que es compleixen les condicions que s'hi imposen.  
El focus corresponent a la torxa de seguretat haurà de complir els requisits següents:  
Temperatura d'emissió dels gasos: 1.200ºC.  
Temps de residència dels gasos: 0,3 segons.  
Temps de funcionament màxim: el seu temps de funcionament no pot superar en cap cas el 5% del temps de funcionament de la instal·lació.  
En el cas que el temps de funcionament de la torxa siga superior al 5% del temps total de funcionament de la instal·lació, l'empresa comunicarà a la Direcció per al Canvi Climàtic les actuacions necessàries que durà a terme per a reduir el funcionament d'aquest focus i garantir les condicions de seguretat exigibles a la planta.  
Es disposarà d'un sistema de control continu o periòdic del contingut de O2 i de CH4 per a detectar mescles explosives i poder actuar amb antelació.  
Els punts de mostratge a les xemeneies han de complir els requisits de l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
3. Olors  
Els focus d'emissió d'olors seran:  
Núm. de focus Descripció  
F-3 Biofiltre Planta de valoració  
\* \* \* \* \*  
Nº FOCO DESCRIPCIÓN  
F-3 Biofiltro Planta de valorización  
El biofiltre es projectarà com a reactor de flux de pistó, de manera que es garantisca un temps de residència suficient i unes condicions uniformes. Per a això, s'haurà de tancar el biofiltre i conduir així les emissions fins a un focus emissor de tir forçat que dispose d'orificis de presa de mostres.  
Els focus d'emissió d'olors han de complir el següent valor límit d'immissió:  
Contaminants Límits d'immissió  
Olors 5 UO europees1  
En relació amb els potencials focus d'olor de la planta, l'empresa presentarà abans del control inicial un estudi tècnic a fi d'establir les zones de major emissió d'olors i els punts més significatius en la seua generació i concentració. També se'n presentarà l'estudi de dispersió en l'entorn.  
En el cas que es detecten molèsties per olors al veïnat, l'empresa presentarà un projecte que considere mesures correctores addicionals per a minimitzar la generació de compostos olorosos. Abans de l'execució d'aquest projecte, s'haurà de disposar de l'aprovació de la Direcció General per al Canvi Climàtic.  
4. Emissions sonores  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
En aquest sentit, serà realitzada una auditoria acústica en l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica almenys cada cinc anys, d'acord amb l'article 37 de l'esmentada llei. La primera auditoria acústica s'haurà de realitzar després de la posada en marxa de l'ampliació projectada, en un termini inferior a tres mesos.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
5. Abocaments  
5.1. Aigües residuals sanitàries  
Les aigües residuals domèstiques s'emmagatzemaran en depòsits estancs per a la seua posterior recollida per un servei de neteja.  
5.2. Aigües residuals industrials  
Les aigües de neteja de vehicles, després de passar per un desarenador i separador de greixos, es gestionen junt amb les aigües residuals domèstiques.  
Els lixiviats procedents de la planta de valoració s'envien a un depòsit acumulador, des del qual es reintrodueixen en el sistema d'irrigació de la biomassa en procés de fermentació.  
Els lixiviats procedents de l'abocador es depuraran per mitjà d'un procés Biodestil. L'aigua depurada s'utilitzarà per a la refrigeració que inclou l'esmentat procés depurador, per la qual cosa no es produiran abocaments d'aigües depurades.  
5.3.Aigües pluvials  
Les aigües pluvials interceptades pel drenatge perimetral exterior de la instal·lació, que no entren en contacte amb la instal·lació, s'abocaran al barranc del Murteral, després que s'emmagatzemen en una bassa de decantació.  
Quant a les aigües pluvials que entren en contacte amb la instal·lació, es gestionaran junt amb els lixiviats procedents de l'abocador.  
5.4. Control d'abocaments  
L'informe de la Confederació Hidrogràfica del Xúquer es condiciona al compliment dels aspectes següents:  
1. Tant les aigües residuals de la neteja de vehicles com les sanitàries s'acumularan en un depòsit impermeable i seran retirades per un gestor autoritzat. Els esmentats depòsits hauran de tenir els corresponents certificats d'impermeabilitat i estanquitat, els quals es posaran a la disposició de la Confederació Hidrogràfica del Xúquer i d'aquesta Conselleria quan s'obtinguen com també el contracte amb el gestor autoritzat per a la retirada dels residus.  
2. Així mateix, el titular haurà de presentar tant respecte a la bassa d'acumulació de lixiviats com a la bassa de pluvials els corresponents certificats d'impermeabilitat i estanquitat, els quals es posaran a la disposició de la Confederació Hidrogràfica del Xúquer i d'aquesta Conselleria quan s'obtinguen.  
3. El titular de l'activitat està obligat a portar l'adequat manteniment de les basses o els depòsits d'acumulació de les aigües residuals de manera que quede assegurada la seua impermeabilitat i estanquitat al llarg del temps.  
4. La línia o les línies d'aigua de l'activitat susceptibles de generar abocaments d'aigües residuals no disposaran de cap sistema d'alleugeriment capaç de generar abocament continu o discontinu, ni directe o indirecte, a domini públic hidràulic.  
5. Es recorda que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa». S'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
6. A l'efecte de possibles inspeccions pels òrgans que tenen atribuïdes funcions de control i vigilància del domini públic hidràulic i per a garantir-hi la inexistència d'abocaments, el titular haurà de disposar i presentar a requeriment d'aquells, les factures o els justificants acreditatius de la retirada de les aigües residuals que emmagatzemen en depòsit impermeable per al seu posterior tractament per un gestor autoritzat, de manera que aquestes siguen coincidents amb el volum generat.  
7. D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
A més, quant al control de lixiviats, es complirà el que estableix l'apartat 6.2, relatiu a procediments de control i vigilància de l'abocador.  
6. Protecció del sòl i de les aigües subterrànies   
L'àrea d'implantació de les instal·lacions de tractament i valoració dels residus disposarà de solera de formigó amb una grossària adequada perquè, en cas de vessaments, no s'hi produïsquen infiltracions.  
D'altra banda, la zona d'implantació del depòsit controlat de residus no perillosos serà impermeabilitzada, complint el que estableix el Reial decret 1481/2001, de 27 de desembre, d'eliminació de residus a abocador.  
  
\* \* \* \* \*  
Als dos anys d'haver-se iniciat i exercit l'activitat, s'haurà de remetre a la Direcció General per al Canvi Climàtic l'informe preliminar de situació del sòl que ocupa l'activitat, complint el que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
Queda prohibit l'abocament a llits, sòls o subsòls que puguen deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
7. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
7.1. Producció de residus  
S'autoritza l'empresa Reciclados Palancia Belcaire, SL, per a la producció dels residus següents, sempre que la seua capacitat de generació anual siga de l'entorn de la magnitud que a continuació es detalla i la capacitat de gestió siga de l'entorn de la indicada en l'annex I.  
S'inscriu l'empresa en el Registre de Petits Productors de Residus Perillosos de la Comunitat Valenciana.   
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, puguen generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Es disposarà de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos es lliuraran a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà a la Direcció General per al Canvi Climàtic.  
Així mateix, s'emplenarà la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i quantitat dels residus produïts, la destinació de cadascun d'aquests i la relació del seu emmagatzemament temporal com també les incidències rellevants que s'hagen pogut produir, tot això relatiu a l'any objecte de la declaració.  
7.2. Gestió de residus  
S'inscriu l'empresa en el Registre General de Gestors Autoritzats de Residus de la Comunitat Valenciana.  
7.2.1. Valoració de residus  
S'autoritza l'operació de gestió de residus no perillosos per a realitzar les activitats de valoració tipus R1 (utilització principal com a combustible) dels següents residus no perillosos a la caldera de biomassa utilitzada en el sistema de depuració de les aigües residuals i lixiviats:  
020103 Residus de teixits de vegetals  
020107 Residus de silvicultura  
020399 Residus no especificats en una altra categoria (brisa i os d'oliva)  
Queda prohibit l'ús com a combustible d'altres residus diferents dels especificats sense prèvia comunicació i autorització per aquesta Conselleria.  
D'altra banda, s'autoritza l'operació de gestió dels següents residus no perillosos, consistent en una nau de recepció, una nau de pretractament i reciclatge, una nau de fermentació i una nau d'afinament i magatzem, per a realitzar les activitats de valoració tipus R3 (reciclatge o recuperació de substàncies orgàniques que no s'utilitzen com a dissolvents), valoració tipus R4 (reciclatge o recuperació de metalls i de compostos metàl·lics) i valoració tipus R5 (reciclatge o recuperació d'altres matèries inorgàniques).  
200301 Mescla de residus municipals  
200302 Residus de mercats  
200303 Residus de la neteja diària  
200108 Residus biodegradables de cuines i restaurants  
200201 Residus biodegradables de parcs i jardins  
7.2.2. Control en la valoració de residus  
D'acord amb l'article 50.4 de la Llei 10/2000, de 12 de desembre, de residus de la Comunitat Valenciana i amb l'article 13.3 de la Llei 10/1998, de residus, l'entitat està obligada a portar un registre documental en què figuren: quantitat, naturalesa, origen, destinació, freqüència de recollida, mitjà de transport i mètode de valoració o eliminació dels residus. Aquesta documentació estarà a la disposició de les administracions públiques competents que així ho requerisquen. Així mateix, haurà de presentar una memòria anual de les seues activitats a la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, abans de l'1 de març de l'any següent al de les activitats.  
Pel que fa a les operacions dutes a terme en la zona de compostatge de la fracció orgànica, s'haurà de considerar el següent:  
El tractament de la matèria orgànica procedent de recollida selectiva (LER 200108) es realitzarà de forma independent del tractament de la matèria orgànica separada mecànicament dels residus urbans mesclats.  
Els lixiviats produïts durant el procés de compostatge s'han de gestionar adequadament, realitzant-ne un control de la composició i els volums produïts. Els resultats de la gestió realitzada com també el seu control i seguiment efectuat hauran de ser remesos a la Direcció General per al Canvi Climàtic junt a la memòria anual.  
El compost elaborat estarà sotmés, quant a exigències de qualitat i en els altres aspectes, a la normativa específica sobre fertilitzants i afins. Amb aquesta finalitat, s'haurà d'inscriure en el Registre de Fertilitzants i Afins del Ministeri d'Agricultura, Pesca i Alimentació.  
Diàriament s'hauran de registrar tots els fluxos de materials produïts a la planta pel que fa a quantitats de residus tractats, materials recuperats, rebuig de la garbellada, rebuig de l'afinament del compost i compost produït, a fi d'obtenir els balanços de recuperació i reducció de residus que s'han d'eliminar a l'abocador.  
7.2.3. Eliminació de residus  
S'autoritza l'operació d'abocament dels següents tipus de residus no perillosos, d'acord amb la definició del paràgraf a) de l'article 2 del Reial decret 1481/2001 i d'acord amb la llista europea de residus aprovada per l'Ordre MAM/304/2002, de 8 de febrer i correcció de 12 de març:  
190501 Fracció no compostada de residus municipals i assimilats  
191212 Altres residus (incloses mescles de materials) procedents del tractament mecànic de residus, diferents dels especificats en el codi 191211  
L'abocador ocupa les parcel·les 50 i 239 del polígon 2 i les parcel·les 41 i 43 del polígon 3 de la partida del Murteral d'Algimia de Alfara (València).  
El procediment d'admissió de residus a l'abocador haurà de complir el que disposen els articles 6 i 12 del Reial decret 1481/2001, l'article 18 de la Llei 10/2000, de 12 de desembre, de residus de la Comunitat Valenciana i la decisió del Consell 2003/33/CE, per la qual s'estableixen els criteris i procediments d'admissió de residus als abocadors d'acord amb l'article 16 i l'annex II de la Directiva 1999/31/CEE.  
No seran admesos a l'abocador els residus relacionats en l'article 5.3 del Reial decret 1481/2001, pel qual es regula l'eliminació de residus per mitjà de depòsit en abocador.  
  
\* \* \* \* \*  
Només es podran depositar a l'abocador residus que hagen estat objecte de tractament previ, excepte aquells residus el tractament dels quals no contribuïsca a reduir les quantitats de residus que s'han d'eliminar o els riscos per a la salut humana o el medi ambient, conforme a l'article 6.1 del Reial decret 1481/2001. En tot cas es compliran els objectius de reducció de matèria orgànica biodegradable establits en l'article 5.2 de l'esmentat Reial decret.  
L'eliminació de residus es limitarà a aquells residus o fraccions residuals no susceptibles de valoració d'acord amb les millors tècniques disponibles, conforme a l'article 18 de la Llei 10/2000, de 12 de desembre, de residus de la Comunitat Valenciana.  
No obstant això, s'admetrà, fins a la finalització de la construcció de la planta de valoració, l'emmagatzemament dels residus del codi 200301 en el vas de l'abocador durant el termini màxim d'un any.  
S'efectuarà la cobertura diària dels residus abocaments de manera que la superfície de residus sense cobrir no supere en cap moment la superfície màxima del front diari de treball.  
Una vegada que els residus hagen assolit la cota final de cada una de les fases prevista en el projecte inicial, es procedirà a la interconnexió de les xemeneies de desgasificació previstes amb la torxa.  
Per a limitar arrossegaments de les capes d'argiles del segellament en cas de pluges, s'adoptaran les mesures de protecció oportunes.  
A l'entrada de la instal·lació es fixarà un cartell en el qual haurà de constar la classificació de l'abocador, número d'inscripció en el Registre General d'Instal·lacions IPPC de la Comunitat Valenciana, identificació del titular, horari de treball i informació de contacte.  
7.2.4. Control en l'eliminació de residus  
Els procediments de control i vigilància es realitzaran d'acord amb allò especificat en l'annex III del Reial decret 1481/2001:  
Dades meteorològiques: els paràmetres indicats en el punt 2 de l'annex III del Reial decret 1481/2001 s'obtindran a la mateixa instal·lació o a l'estació meteorològica més pròxima.  
Control de lixiviats: s'haurà de realitzar un seguiment mensual del volum produït. Trimestralment es recolliran mostres de lixiviats per a la determinació dels paràmetres següents:  
Les preses de mostres i el mesurament del lixiviat s'hauran de realitzar per separat en cada punt en què es descàrrega el lixiviat de la instal·lació, segons la Norma UNE-EN 25115:1995, sobre "Qualitat de l'aigua. Mostratge. Part 2: guia per a les tècniques de mostratge (ISO 5667-2:1991)".  
Control de les aigües superficials: semestralment s'obtindran mostres en un mínim de dos punts: un, aigües amunt de l'abocador i un altre, aigües avall. Es determinaran els mateixos paràmetres que en el cas dels lixiviats, a excepció de l'assaig d'ecotoxicitat.  
D'acord amb l'article 14 del Reial decret 1481/2001, les operacions de segellament i clausura s'iniciaran quan la cota assolida pels residus abocats i compactats supere la cota de les cunetes perimetrals de desviació d'aigües superficials.  
Control d'aigües subterrànies: es realitzarà en tres punts de control situats a menys d'1 km de la instal·lació. Un d'aquests, situat aigües amunt de la instal·lació, i els dos restants, situats aigües avall de la instal·lació. Els paràmetres que s'han de controlar trimestralment són els mateixos que en el cas dels lixiviats, excepte l'assaig d'ecotoxicitat i la demanda biològica d'oxigen (DBO5). Mensualment es determinarà el pH i la conductivitat, i semestralment, el nivell de les aigües subterrànies.  
Abans d'iniciar les operacions d'abocament, es prendran mostres, com a mínim en tres punts, a fi d'establir valors de referència per a posteriors preses de mostres. La presa de mostres es realitzarà segons la Norma ISO 5667-11(1993), sobre "Guies per al mostratge d'aigües subterrànies".  
Control de gasos: es determinaran trimestralment les emissions potencials de gas i pressió atmosfèrica CH4, CO2, O2, H2S i H2. El control d'emissió de gasos haurà de ser representatiu de cada secció de l'abocador, referit principalment al contingut de matèria orgànica al residu. S'haurà de comprovar periòdicament l'eficàcia del sistema d'extracció de gasos.   
Control topogràfic: anualment es realitzarà un alçament a fi d'obtenir les dades d'estructura i composició de l'abocador relatives a superfície i volum ocupat pels residus, densitat aparent, mètodes de depòsit, temps i duració del depòsit, càlcul de la totalitat de l'abocador. Així mateix, es determinarà el comportament d'assentament del nivell del vas d'abocament.  
Pel que fa al manteniment posterior a la clausura, s'haurà de realitzar d'acord amb el que disposa l'annex III del Reial decret 1481/2001. Després de realitzar la inspecció final per a l'aprovació de la clausura, l'autoritat competent determinarà si la periodicitat del procediment de control i vigilància ha de modificar-se respecte al que estableix l'autorització. A més, hauran de procurar el manteniment de les espècies vegetals cultivades a fi d'assegurar la restauració de la zona.  
Qualsevol modificació en la configuració del vas d'abocament i explotació de l'abocador haurà de ser notificada a aquesta Direcció General, mitjançant l'aportació de documentació justificativa per a la seua aprovació.  
S'haurà de portar un registre documental amb les quantitats i característiques dels residus depositats, amb indicació de l'origen, la seua codificació LER d'acord amb la llista europea de residus (Ordre MAM/304/2002), resultat del procediment d'admissió, la data de lliurament, el productor i el recollidor. Aquesta documentació estarà a la disposició de les administracions públiques competents que així ho requerisquen.  
S'haurà de presentar una memòria anual de l'activitat a la Direcció General per al Canvi Climàtic abans de l'1 de març de l'any següent al de l'activitat, que incloga un registre documental dels residus eliminats a la instal·lació i el resultat del programa de control i vigilància.  
En el cas que la gestió de l'abocador es concedisca a una persona física o jurídica diferent del titular (Reciclados Palancia Belcaire, SL), la qual assumisca la funció d'entitat explotadora conforme a l'article 2, paràgraf h) del Reial decret 1481/2001, haurà de notificar-ho a aquesta Direcció General.  
L'efectivitat de l'autorització per a iniciar l'activitat queda subordinada al compliment de totes les condicions i els requisits establits en aquesta resolució i no es podrà iniciar l'exercici de l'activitat fins que l'esmentat compliment s'acredite davant de la Direcció General per al Canvi Climàtic i siga acceptat documentalment per aquest. Per a això, s'haurà de presentar la següent documentació en el termini màxim de 30 dies:  
Carta de pagament d'una fiança de 523.843,2 - (cinc-cents vint-i-tres mil vuit-cents quaranta-tres amb vint euros) davant de la Direcció Territorial d'Economia i Hisenda.  
Aquesta fiança correspon a la primera fase d'execució de l'abocador, de manera que per a les fases segona i tercera, s'haurà de presentar una nova fiança que serà establida per la Direcció General per al Canvi Climàtic.  
L'esmentada Direcció General podrà autoritzar devolucions anticipades de la fiança a partir d'un any després de l'acceptació de la clausura de l'abocador. Els criteris per a la devolució de la fiança es basaran en el compliment de les obligacions d'aquesta resolució, correcta explotació, lliurament complet i en el termini previst de la memòria anual de l'activitat, execució del segellament i clausura i del manteniment postclausura.   
8. Mesures que s'han d'adoptar en situacions diferents de les normals que poden afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
9. Declaració d'impacte ambiental  
S'han de complir les condicions establides en la declaració d'impacte ambiental emesa per la Direcció General de Gestió del Medi Natural de data 16 de desembre de 2007.  
10. Altres condicions  
La planta i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
11. E-PRTR  
Primer. Abans de l'1 de març de cada any, s'han de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior i específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Abans de la posada en marxa de cada una de les fases d'execució de l'abocador, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.   
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- certificat visat pel tècnic director de l'execució del projecte, en el qual s'especifique la conformitat de la instal·lació o activitat a la respectiva autorització ambiental integrada.  
- certificats tècnics exigits per les normatives sectorials aplicables segons el tipus d'activitat.  
- informe i certificat emesos per una entitat col·laboradora acreditada per al control integrat de la contaminació, en el qual s'acredite el compliment del contingut de l'autorització ambiental integrada.  
Quart. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Territori i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 8 de gener de 2008.- El director general per al Canvi Climàtic: Jorge Lamparero Lázaro.  
Annex I. Descripció del projecte  
1. Instal·lació de valoració  
El procés dut a terme consisteix en la valoració de residus urbans per mitjà d'operacions de recuperació de materials reciclables i compostatge de la matèria orgànica. Hi ha dues àrees: una correspon al pretractament i classificació i una altra al compostatge.  
El procés de tractament està compost per: línia de classificació prèvia i recuperació de materials de residus en massa, línia de tractament biològic de matèria orgànica (tant per a la recollida selectivament com per a la procedent de la recollida de residus en massa) i línia de condicionament i trituració de residus de poda i jardineria per a incorporar-los al tractament biològic. S'aconsegueix un rendiment de recuperació de materials superior al 15% sobre entrades de residus en massa i resulta menys d'un 44% de rebutjos no valoritzables.  
Es disposa en cada planta d'una línia de classificació i selecció de RSU amb més de 30 etapes diferents de selecció, amb diversificació en 4 fraccions granulomètriques diferents, selecció de 10 materials distints i la possibilitat de realitzar la recirculació dels materials restants al final de la línia per a millorar el rendiment de selecció general. El grau d'automatització és alt: 25 etapes es realitzen de manera automàtica i destaca la flexibilitat que aporten els equips de separació òptica de tipus Polysort, que permeten canviar instantàniament el tipus de material que s'ha d'extraure.  
La línia de tractament de la matèria orgànica consistirà en un procés de compostatge en diverses fases:  
Fase de fermentació: volteig per mitjà de pont digestor.  
Fase de refinament: garbellament primari i eliminació d'impropis per mitjà de classificació per aire, garbellament secundari amb emmagatzemament de la fracció inferior per a la seua expedició. La superior podrà ser reprocessada com a material estructurant.  
Fase de maduració: volteig per mitjà de pont digestor.  
Quant a olors, tots els processos (recepció, pretractament, reciclatge, compostatge, afinament i emmagatzemament de compost) es realitzen en una nau tancada, amb captació i renovació d'aire de les naus i la seua depuració en biofiltre.  
Es disposarà un filtre de mànegues per a la captació de la pols generada en el procés de refinament del compost.   
Com a mesura general, per a evitar la formació i acumulació de pols, s'ha previst la instal·lació d'una xarxa de reg i neteja per a les superfícies de les naus i els vials.  
No existirà descàrrega, transport i emmagatzemament de residus a cel obert: es realitzaran en l'interior d'una edificació tancada o per mitjà d'una cinta transportadora o equip de transport mòbil.  
Quant a la producció de lixiviats, en dur-se a terme tots els processos dins de nau tancada, s'evita el contacte entre els materials que lixivien i les aigües pluvials. Com a conseqüència, els únics lixiviats que es generen són deguts a la pèrdua d'humitat dels residus i no als provocats per fenòmens publiomètrics.   
Els lixiviats recollits per mitjà de la xarxa de captació seran emmagatzemats a la bassa d'acumulació, d'on seran bombats per a la humectació de la biomassa en fermentació. Si es produïra excés de lixiviats per damunt del procés de fermentació, es destinaran a la planta d'evaporació de lixiviats projectada per al tractament dels lixiviats procedents de l'abocador annex a la planta de valoració.  
2.Abocador controlat  
A l'abocador controlat es depositaran 26.400 t/any, amb una capacitat volumètrica d'1.056.071 m³, en les fases següents:  
Fase 1: 241.024 m³  
Fase 2: 283.173 m³  
Fase 3: 531.904 m³  
S'instal·larà un sistema de desgasificació de l'abocador compost per una xarxa de pous verticals de captació connectats per mitjà d'un sistema de canonades que canalitzaran el biogàs fins a la torxa.  
Per a la caldera de biomassa de la depuració de lixiviats, s'ha previst la instal·lació d'un cicló per tal de reduir les emissions de partícules.  
1 Mesurades com a percentil 98 dels valors horaris en zona residencial